|  |
| --- |
| **Manyleb y swydd a’r person** |
| **Teitl y swydd:****Cyfeirnod:**  | **Cynorthwyydd Ymchwil, Allgymorth a Chyfathrebu****MBS-031-22** |
| **Aelod o’r Senedd:** | **Delyth Jewell** |
| **Band cyflog:** | **3** |
| **Ystod cyflog: (pro rata)** | **£21,225- £28,624 (pro rata)***Disgwylir i bob aelod newydd o staff ddechrau ar raddfa isaf y band priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd hyd nes eu bod yn cyrraedd yr uchafswm graddfa ar gyfer eu band.* |
| **Oriau gwaith:** | **14.8 awr (2 ddiwrnod yr wythnos)** |
| **Natur y penodiad:** | **Parhaol** |
| **Lleoliad:**  | **Swyddfa ranbarthol / Bae Caerdydd / Cartref** |
| **Diben y swydd** |
| Helpu i ddarparu cymorth ymchwil, allgymorth, cyfathrebu a gweinyddol i'r Aelod o’r Senedd, gan sicrhau bod safonau cyfrinachedd yn cael eu cynnal. |
| **Prif ddyletswyddau** |
| 1. Darparu papurau briffio a gwybodaeth i gynorthwyo’r Aelod o’r Senedd wrth iddo ymdrin â gwaith achos etholaethol neu er mwyn helpu i lywio trafodaethau, drafftio a chyflwyno Cwestiynau’r Senedd.
2. Cydgysylltu â’r Aelod o’r Senedd / Uwch-swyddog Ymchwil a Chyfathrebu a nodi unrhyw feysydd o’u gwaith a allai fod o ddiddordeb i grwpiau lleol neu’r ardal leol.
3. Sefydlu a monitro presenoldeb ar y cyfryngau cymdeithasol a rhoi cyhoeddusrwydd i ddigwyddiadau, cymorthfeydd ac ati, ac ymateb i ymholiadau a sylwadau ar y cyfryngau cymdeithasol, gan helpu i greu cynnwys fideo.
4. Ymdrin â gohebiaeth arferol ac amrywiaeth o ymwelwyr.
5. Datblygu e-gyfathrebu ag etholwyr a grwpiau sy'n ymgyrchu ar faterion lleol ar draws y rhanbarth.
6. Llunio adroddiadau print ac ar-lein rheolaidd, sy'n hysbysu'r cyhoedd ac aelodau'r blaid o’r gwaith a wneir gan yr Aelod o’r Senedd.
7. Cyflawni dyletswyddau eraill i'r Aelod o’r Senedd, yn ôl y gofyn.
 |
| **Manyleb y person (cyfeiriwch at y meini prawf 'hanfodol' isod wrth lenwi'r adran *‘Gwybodaeth i gefnogi eich cais’* ar y ffurflen gais.)** |
| **Gwybodaeth a phrofiad hanfodol*** Profiad mewn amgylchedd ymchwil neu wybodaeth.
* Profiad o weithio'n uniongyrchol gyda phobl amlwg a dylanwadol mewn amgylchedd prysur.
* Gwybodaeth a dealltwriaeth o’r dulliau o ymdrin â’r cyfryngau, gan gynnwys dylunio cynllun cyfathrebu.
* Profiad o weithio gyda’r cyfryngau cymdeithasol a chreu cynnwys o ansawdd uchel.
* Dealltwriaeth o’r angen i adlewyrchu barn yr Aelod o’r Senedd mewn modd sy’n adlewyrchu cyfle cyfartal ac nad yw’n ymfflamychol, yn ansensitif, yn enllibus, yn athrodus neu’n ddifenwol.
* Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn.

**Cymwysterau hanfodol*** Cymhwyster NVQ lefel 3 neu 4, neu gymhwyster cyfatebol mewn pwnc perthnasol; neu
* Sgiliau rhifedd a llythrennedd y gellir eu dangos e.e. TGAU Saesneg a Mathemateg (neu gyfwerth) Gradd C neu'n uwch.

**Sgiliau ac ymddygiadau hanfodol*** Barn gadarn i bwyso a mesur materion, a dealltwriaeth dda o’r hyn y mae’n ei olygu i weithio mewn amgylchedd gwleidyddol.
* Tystiolaeth o sgiliau dadansoddi da, gan gynnwys y gallu i grynhoi amrywiaeth eang o safbwyntiau yn gywir a'r gallu i nodi materion allweddol yn gyflym o amrywiaeth o ffynonellau gwybodaeth.
* Hyfedredd mewn TGCh, yn enwedig Excel, Word ac, yn ddelfrydol, Access, er mwyn canfod, dadansoddi a chyflwyno gwybodaeth rifiadol yn effeithiol.
* Sgiliau dadansoddi amlwg, gan gynnwys sgiliau llafar, sy'n ddigonol i ymgymryd ag amrywiaeth eang o weithgareddau ymchwil, dadansoddi, canfod ffeithiau a gweinyddu.
* Cyfathrebu sgiliau yn effeithiol gydag amrywiaeth o randdeiliaid.
* Y gallu i drefnu a blaenoriaethu llwyth gwaith i derfynau amser tyn.

*Dymunol** Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
* Yn arddel amcanion a gwerthoedd y blaid.
* Y gallu i weithio drwy gyfrwng y Gymraeg a’r Saesneg.
 |
| **Gwybodaeth ychwanegol** |
| Er gwybodaeth, bydd y penodiad yn amodol ar eirdaon a gwiriad diogelwch.*\*Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.* |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |